"Setswana Puotlaleletso ya Ntlha (FAL)/P2 10 DBE/Ngwanaitseele 2018 NSC 3.2 NOPOLO F 'Rre ga a yo,' Dimpho a araba a le mo ntlong. Pelo ya gagwe jaanong e ne e beletsa ka bonako. Lentswe le e ne e se la tsala kgotsa la moagisaane, 'Letlamoreng o kae?' Dimpho a itse gore o tshwanetse go akanya se a ka se buang ka bonako. A gakologelwa tsotlhe tse Mogomotsi a neng a di bolelela rraagwe. 5 'Rre o ile kwa toropong.' A bua ka lentswe le le edileng gore moeng a se ka a lemoga gore o tshogile. A utlwa banna ba babedi ba buela kwa tlase, mme a sa utlwe gore ba bua ka ga eng. 'Goreng a sa tsamaya ka koloi ya gagwe?' Dimpho a lemoga gore ga ba bolo go sekaseka dilo mo jarateng ya bona. A utlwa mmino o tswa kwa phaposing 10 ya basimanyana o ya kwa godimo. Go raya gore motshameko wa dipopo o ne o simolola. Ka mo pelong a re Kagiso nnang mo phaposing le se ka la tla kwano. 'O ile go reka sefatanaga se sentšhwa. O ile go se tsaya kwa toropong. Se se fa ntle seo se a rekisiwa.' E kete banna ba ne ba sa utlwe gore a reng. 15 'Bula mojako, re tlaa mo emela mo ntlong,' mongwe a bua ka kodu e e gweretlhang.' 'Ga nkitla ke kgona go le bulela. Mme o tsamaile ka dinotlolo tsa ntlo.' 3.2.1 Tlhopha karabo e e maleba ka go kwala tlhaka e e nepagetseng A, B, C kgotsa D. Mmaagwe Maitumelo ke … A Neo. B Naomi. C Modutle. D Tsitsi. (1) 3.2.2 Neela maina a basimanyana ba ba neng ba lebeletse thelebišene go ya ka nopolo e. (2) 3.2.3 Go ne go diragetse eng ka rangwaneaagwe Dimpho fa a tlhaga a dutla madi kwa ga Letlamoreng? (2) 3.2.4 A Letlamoreng le Modisaotsile ba a tsalana? Tshegetsa ka lebaka. (2) 3.2.5 Moanelwamogolo mo pading e ke mang? Tshegetsa ka lebaka. (2) 3.2.6 Lebaka le le dirileng gore ba lelapa la ga Letlamoreng ba ngwege kwa Mochudi ke lefe? (2) 3.2.7 Ke eng se se kgatlhileng Odirile gore a feleletse a tsamaile le rrangwaneagwe? (1) 3.2.8 A o ka re Dimpho o ne a se boboi? (2) 3.2.9 Goreng mapodisi a ne a tlile go batla Letlamoreng kwa Mankweng? (2) 3.2.10 Go ya ka molaotheo wa naga ya rona, a se se neng se dirwa ke mapodisi kwa ga Letlamoreng se ne se siame? (2) [35] PALOGOTLHE YA KAROLO YA A: 35 Kwalololo e ileditswe Phetla"